CELEX: 62022TN0081
Language: hu
Date: 2022-02-11 00:00:00
Title: T-81/22. sz. ügy: 2022. február 11-én benyújtott kereset – Euranimi kontra Bizottság

2022.4.4.   
            
            
               HU
            
            
               Az Európai Unió Hivatalos Lapja
            
            
               C 148/37
            
         
      2022. február 11-én benyújtott kereset – Euranimi kontra Bizottság
      (T-81/22. sz. ügy)
      (2022/C 148/49)
      Az eljárás nyelve: angol
      
         Felek
      
      
         Felperes: European Association of Non-Integrated Metal Importers & distributors (Euranimi) (Brüsszel, Belgium) (képviselők: M. Campa, D. Rovetta, P. Gjørtler és V. Villante ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az Indiából és az Indonéziából származó, rozsdamentes acélból készült hidegen síkhengerelt termékek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, az Európai Unió Hivatalos Lapjában 2021. november 18-én közzétett, az AD670 dömpingellenes eljárás keretében elfogadott intézkedéseket érintő (EU) 2021/2012 bizottsági végrehajtási rendeletet; (1)
                  
               
            
                  —
               
               
                  az Európai Bizottságot kötelezze a felperes költségeinek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes három jogalapra hivatkozik.
      
                  1.
               
               
                  Az első jogalap, amely az (EU) 2016/1036 európai parlamenti és tanácsi rendelet (2) 3. cikke (4) bekezdésének az érintett országokból származó behozatal hatásainak együttes értékelése tekintetében való megsértésén, a felperes védelemhez való jogának a megsértésén, és nyilvánvaló értékelési hibán alapul.
               
            
                  2.
               
               
                  A második jogalap, amely az (EU) 2016/1036 rendelet 3. cikke (2) bekezdésének a kárnak és az okozati összefüggésnek az Indiából és az Indonéziából származó termékek esetében való értékelése tekintetében való megsértésén, és nyilvánvaló értékelési hibán alapul.
               
            
                  3.
               
               
                  A harmadik jogalap, amely a dömpingellenes vámok kivetését igazoló uniós érdek téves értékelésén alapul.
               
            
         (1)  Az Indiából és az Indonéziából származó, rozsdamentes acélból készült hidegen síkhengerelt termékek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2021. november 17.i (EU) 2021/2012 bizottsági végrehajtási rendelet (HL 2021. L 410., 153. o.).
      
         (2)  Az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendelet (HL 2016. L 176., 21. o.).